钦定古今图书集成/明伦汇编/氏族典/第090卷 > 《廖用贤尚友录》 > 乌馀
## 钦定古今图书集成/明伦汇编/氏族典/第090卷 > 《廖用贤尚友录》 > 乌馀

按《左传》襄公二十六年，齐人城郏之岁，其夏，齐乌馀
以廪丘奔晋，袭卫羊角，取之，遂袭我高鱼。有大雨自
其窦入，介于其库，以登其城，克而取之，又取邑于宋。
于是范宣子卒，诸侯弗能治也。及赵文子为政，乃卒
治之。文子言于晋侯曰：“晋为盟主，诸侯或相侵也，则
而使归其地。今乌馀之邑，皆讨类也，而贪之，是无
以为盟主也。请归之。”公曰：“诺。孰可使也？”对曰：“胥梁带
能无用师？”晋侯使往。